พระราชกฤษฎีกากำหนดเขตที่ดิน ในท้องที่ตำบลเขาพระ ตำบลพิปูน ตำบลยางค้อม อำเภอพิปูน ตำบลละอาย อำเภอฉวาง และตำบลสวนขัน ตำบลช้างกลาง กิ่งอำเภอช้างกลาง  อำเภอฉวาง จังหวัดนครศรีธรรมราช ให้เป็นเขตปฏิรูปที่ดิน พ.ศ. 2545
พระราชกฤษฎีกา
กำหนดเขตที่ดินในท้องที่ตำบลเขาพระ
ตำบลพิปูน
ตำบลยางค้อม อำเภอพิปูน
ตำบลละอาย อำเภอฉวาง และตำบลสวนขัน
ตำบลช้างกลาง กิ่งอำเภอช้างกลาง
อำเภอฉวาง จังหวัดนครศรีธรรมราช
ให้เป็นเขตปฏิรูปที่ดิน
พ.ศ. ๒๕๔๕
 

ภูมิพลอดุลยเดช ป.ร.
ให้ไว้ ณ วันที่
๒๕ พฤษภาคม พ.ศ. ๒๕๔๕
เป็นปีที่ ๕๗ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลเขาพระ ตำบลพิปูน ตำบลยางค้อม อำเภอพิปูน ตำบลละอาย อำเภอฉวาง และตำบลสวนขัน
ตำบลช้างกลาง กิ่งอำเภอช้างกลาง อำเภอฉวาง จังหวัดนครศรีธรรมราช ให้เป็นเขตปฏิรูปที่ดิน

อาศัยอำนาจตามความในมาตรา
๒๒๑ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง แห่งพระราชบัญญัติการปฏิรูปที่ดินเพื่อเกษตรกรรม
พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา
๑ พระราชกฤษฎีกานี้เรียกว่า พระราชกฤษฎีกากำหนดเขตที่ดิน
ในท้องที่ตำบลเขาพระ ตำบลพิปูน ตำบลยางค้อม อำเภอพิปูน ตำบลละอาย อำเภอฉวาง และตำบลสวนขัน
ตำบลช้างกลาง กิ่งอำเภอช้างกลาง อำเภอฉวาง จังหวัดนครศรีธรรมราช ให้เป็นเขตปฏิรูปที่ดิน
พ.ศ. ๒๕๔๕

มาตรา
๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา
๓ ให้ที่ดินในท้องที่ตำบลเขาพระ ตำบลพิปูน
ตำบลยางค้อม อำเภอพิปูน ตำบลละอาย อำเภอฉวาง และตำบลสวนขัน ตำบลช้างกลาง กิ่งอำเภอช้างกลาง
อำเภอฉวาง จังหวัดนครศรีธรรมราช ภายในแนวเขตตามแผนที่ท้ายพระราชกฤษฎีกานี้
เป็นเขตปฏิรูปที่ดิน

มาตรา
๔ ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พันตำรวจโท
ทักษิณ ชินวัตร
นายกรัฐมนตรี
[เอกสารแนบท้าย]

๑.
แผนที่ท้ายพระราชกฤษฎีกากำหนดเขตที่ดิน ในตำบลเขาพระ ตำบลพิปูน ตำบลยางค้อม อำเภอพิปูน
ตำบลละอาย อำเภอฉวาง และตำบลสวนขัน ตำบลช้างกลาง กิ่งอำเภอช้างกลาง อำเภอฉวาง จังหวัดนครศรีธรรมราช
ให้เป็นเขตปฏิรูปที่ดิน พ.ศ. ๒๕๔๕

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลเขาพระ
ตำบลพิปูน ตำบลยางค้อม อำเภอพิปูน ตำบลละอาย อำเภอฉวาง และตำบลสวนขัน ตำบลช้างกลาง
กิ่งอำเภอช้างกลาง อำเภอฉวาง จังหวัดนครศรีธรรมราช มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้





ศิรวัชร์/จัดทำ
๑๕ มกราคม ๒๕๖๔

อรญา/ตรวจ
๑ กุมภาพันธ์
๒๕๖๔

[๑]
ราชกิจจานุเบกษา เล่ม ๑๑๙/ตอนที่ ๕๕ ก/หน้า ๓๔/๑๑ มิถุนายน ๒๕๔๕